Diferents entitats LGTBI segueixen disponibles via online tot i el Covid-19\n23/03/2020 - 14:09h. -  Redacció\nDavant la crisi sanitària provocada per la COVID-19, les entitats que formen part de la Federació Plataforma d’Entitats LGTBI de Catalunya (Plataforma LGTBIcat) han adoptat mesures específiques per atendre les diferents necessitats del col·lectiu.\nTotes les entitats que formen part de la Plataforma s’han vist obligades a cancel·lar les diferents activitats organitzades. Tot i això els seus serveis es mantenen de forma telemàtica: És el cas, per exemple, de les associacions Gais Positius i Stop Sida. Totes dues atenen telemàticament consultes sobre VIH i altres Infeccions de Transmissió Sexual i Chemsex. A la vegada, faciliten informació a persones sense accés a medicació antiretroviral.\nPer la seva banda, l’Observatori Contra l’Homofòbia manté operatiu el servei de denúncia on-line a través de la seva web i un telèfon en cas d’extrema urgència, que romandrà actiu tres cops per setmana (dilluns, dimecres i divendres).\nA més, el Casal Lambda està oferint gratuïtament un servei d’assessoria psicològica online amb l’objectiu de donar suport i ajudar a viure el confinament.\nLes persones vulnerables i/o grans LGTBI són el focus d’atenció prioritari de la Fundació Enllaç i Gais Sitges Link. Les dues entitats han mobilitzat voluntariat per atendre les necessitats d’aquests dos grups de població.\nL’FLG – Associació de Famílies LGTBI s’ofereix assessorament telemàtic sobre reproducció assistida, adopcions i acolliment, i animen a les famílies a fer activitats a casa malgrat el confinament.\nA més, entitats com Panteres Grogues han canceltat totes les seves activitats esportives, al igual que entitats com Generem, ACGIL, AMPGIL, BGMC o FAGC.\nCom contactar amb les diferents entitats membres de la Plataforma LGTBI?\nACGIL: Activitats presencials cancel·lades.\nAMPGIL: Activitats presencials cancel·lades\nEMail: ampgil@ampgil.org / Telèfon: 685 846 194\nCASAL LAMBDA: Activitats presencials cancel·lades.\nEMail: atencio@lambda.cat i psicologica@lambdaweb.org / Telèfon: 679 205 204\nBARCELONA GAY MEN’S CHORUS: Activitats presencials cancel·lades. EMail: bgmc@barcelonagmc.org\nFAGC: Activitats presencials cancel·lades. EMail: fagc.org@gmail.comTelèfon: 685 081 099\nFLG FAMÍLIES LGTBI: Activitats presencials cancel·lades\nEMail: familieslg@familieslg.org / Telèfon. 645318860\nFUNDACIÓ ENLLAÇ: Activitats presencials cancel·lades EMail: informacio@fundacioenllac.cat / Telèfon: 934 573 739 / Whatsapp: 690 886 888\nGAIS POSITIUS: Activitats presencials cancel·lades EMail: gaispositius@gaispositius.org / Telèfon: 932 980 642\nGAYLESPOL: Activitats presencials cancel·lades.\nGAY SITGES LINK: Activitats cancel·lades\nEmail: info@gaysitgeslink.org / Telèfon: +34 607557115 (EMERGENCIES)\nGENEREM: Activitats cancel·lades.\nOCH: Activitats presencials cancel·lades.\nEMail: coordinacio@och.cat / Telèfon 699.901.651\nPANTERES GROGUES: Activitats cancel·lades\nSTOPSIDA: Activitats cancel·lades\nEMail: stopsida@stopsida.org / Telèfon: 620.047.691\nLa Plataforma LGTBICat és l’entitat més destacada del moviment LGTBI de Catalunya. Agrupa catorze associacions d’arreu del territori català, incloent-hi les deganes del moviment, amb més de quaranta anys d’experiència en l’atenció a les persones LGTBI.\nEl president de la Plataforma LGTBIcat, Joaquim Roqueta, ha declarat: “Volem agrair la capacitat de reacció de les entitats i del seu personal tècnic i voluntariat que en temps rècord ha sabut afrontar aquesta crisi i donar resposta a les necessitats del col·lectiu LGTBI també en temps de confinament”.


Escurabutxaques bars Bellpuig - Millor servei tècnic per escurabutxaques bars a Bellpuig - Recreatius PenedèsSEO - Landing Escurabutxaques bars - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nLES ESCURABUTXAQUES BARS A BELLPUIG AMB MÉS RENDIMENT ECONÒMIC\nLes escurabutxaques bars a Bellpuig són distribuïdes amb els jocs més populars dels bars i asseguren l'entreteniment als clients. La rendibilitat per a bars i locals a Bellpuig està garantida per diversos motius, entre ells, el seu bon funcionament.\nLes nostres escurabutxaques bars a Bellpuig augmenten exponencialment els beneficis de negocis, restaurants, bars i locals de Bellpuig. A Jocs Recreatius Penedès analitzem i actualitzem regularment l'evolució de les màquines per assegurar que les recaptacions siguin el més altes possibles. Les nostres escurabutxaques bars tenen una funció clara: entretenir a qualsevol públic. Nosaltres disposem d'un ampli catàleg amb diferents models d’escurabutxaques bars i fabricants, sempre amb la millor oferta per atreure nous clients als bars i locals a Bellpuig i augmentar els ingressos optimitzant al màxim la rendibilitat dels establiments sense requerir cap esforç econòmic.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta d’escurabutxaques bars a Bellpuig i el target habitual de l'establiment.\nDisposem sempre de la millor oferta d’escurabutxaques bars a Bellpuig per assegurar la recaptació més elevada possible, així com la diversió i l'entreteniment als jugadors. Jocs Recreatius Penedès disposa dels models més avançats de escurabutxaques bars a Bellpuig amb premi que triomfen en els bars, cafeteries, cerveseries i locals d'oci. L'èxit de la nostra empresa es basa a oferir a hostalers i propietaris de bars i locals un ampli inventari de les màquines escurabutxaques amb premi més rendibles del mercat.\nOriginar un punt d'atracció gràcies a l'instal·lació de escurabutxaques bars a Bellpuig contribueix a millorar els beneficis d'un bar o local sense requerir cap esforç per part del propietari del negoci. Els nostres tècnics s'ocupen del correcte funcionament de les escurabutxaques bars, el seu manteniment, així com de la renovació de les màquines per disposar dels models més actuals i de major èxit.


ACN Alacant.-El president del Banc Sabadell, Josep Oliu, ha assegurat aquest divendres que no veu “atractiu” per concretar cap fusió després de l’operació fallida amb el BBVA. Durant la seva […]\nACN Alacant.-El president del Banc Sabadell, Josep Oliu, ha assegurat aquest divendres que no veu “atractiu” per concretar cap fusió després de l’operació fallida amb el BBVA. Durant la seva intervenció a la Junta General d’Accionistes, Oliu ha explicat que la fusió amb l’entitat basca es va desestimar per “raons econòmica i d’oportunitat” i ha afegit que “no era atractiva” per als accionistes. La junta ha servit per visualitzar el relleu al capdavant de l’entitat després del darrer informe de gestió del conseller delegat sortint, Jaume Guardiola, i la primera intervenció del seu successor, César González Bueno, que ha defensat la nova estructura del banc ja que és “més plana” i “contribueix a promocionar el talent intern”.\nEn la seva primera intervenció davant dels accionistes, el nou conseller delegat de l’entitat, César González Bueno, ha recordat la nova configuració de la nova estructura en tres grans Negocis –particulars, empreses i corporativa-. D’altra banda, ha assegurat que assumeix el repte amb una “gran “il·lusió” i ha descartat la venda de la filial britànica TSB i la de Mèxic “Senyors accionistes, m’esforçaré en guanyar-me la seva confiança”, ha finalitzat.


Descabdello: Vols fer un mussol de ganxet?\nVols fer un mussol de ganxet?\nSi d'algun amigurumi hi ha centenars de patrons a Internet és de mussols. De fet, estava bastant indecisa fins que vaig ensopegar amb el patró de Moji-Moji Design, que em va robar el cor.\nGeneralment, quan segueixo un patró en publico la traducció i l'adaptació. Però en el patró de Moji-Moji Design hi havia tants advertiments legals que vaig preferir demanar permís a l'autora per curar-me en salut. La sorpresa va ser que la Janine Holmes, alguns dissenys de la qual segur que et sonaran ja que és una de les habituals en la col·lecció de llibres Zoomigurumi, em va respondre dient que estaria encantada de publicar en el seu blog la versió catalana del patró. I després d'uns dies traduint el patró, amb el meu pèssim anglès però per sort bon català, i d'uns quants missatges de correu electrònic amunt i avall vet aquí el resultat.\nM'encanten aquests mussols i totes les possibilitats que ofereix el patró de jugar amb els colors. Personalment, només he modificat, i per obligació, un detall del model original: i és que davant de la dificultat de trobar ulls transparents els he fet de ganxet. I també tenen la seva gràcia, no? En relació amb el bec, segueixo el patró original però potser a l'hora de cosir-lo hi ha alguna diferència.\nSi no coneixies ni Moji-Moji Design ni aquest patró, espero que a partir d'ara en siguis tan fan com jo.\nEtiquetes de comentaris: Altres dissenyadors, búho, mussol, owl, patró, patrón, pattern


Comunicat de l'Esquerra Independentista del Barcelonès en suport a Sidil Moctar i contra el racisme i el classisme | Candidatura d'Unitat Popular\nLes ràtzies repressives diàries i sistemàtiques de la Guàrdia Urbana contra els venedors ambulants, algunes de les quals en col·laboració amb els Mossos d'Esquadra i acompanyades sempre d'actituds racistes i classistes, han generat un estat d'alarma. No un estat d'alarma com el que defensa la Jutgessa, sinó generat per la vulneració flagrant i sistemàtica dels drets dels manters i de qualsevol persona que habiti la ciutat de Barcelona, davant d'una Guàrdia Urbana descontrolada, racista i feixista i d'un Govern municipal que empara i fomenta la criminalització, persecució i exclusió social d'aquestes persones, tot defensant les actuacions de la Guàrdia Urbana.\nL'episodi que ha acabat amb l'empresonament de Moctar és resultat d'aquesta campanya criminalitzadora. I, com a úniques proves del procediment, se situen la versió dels agents de la Guàrdia Urbana i un vídeo manipulat intencionadament on no es veu com comença tota la seqüència dels fets.\nLes organitzacions sotasignants manifestem que l'empresonament de Mocar és inacceptable des del punt de vista jurídic, però sobretot, des del punt de vista humà. Davant d'aquests fets volem, en primer lloc, mostrar tot el nostre suport a Moctar i als seus companys de lluita, alhora que llancem un missatge clar i inequívoc al Govern de Barcelona: no deixarem de denunciar i lluitar contra les polítiques classistes i racistes que han dut i duen a terme contra els manters, lluitarem des de tots els fronts contra els abusos, vexacions i provocacions de la Guàrdia Urbana.\nExigim la llibertat d'en Moctar, exigim que s'acabi la criminalització de la pobresa, exigim que s'aturin immediatament les polítiques racistes i classistes. Ser manter no és delicte com tampoc ho és defensar-se dels abusos policials. Cap agressió sense resposta.


Dinamització del teixit cooperatiu | L'engranatge\nEnviat per Yaiza el dt., 17/12/2019 - 16:59\nEn l'àmbit de la dinamització del teixit cooperatiu, a L'engranatge hem dut a terme diverses actuacions i projectes, aportant la nostra mirada a les diferents entitats on hem tingut l'oportunitat d'intervenir. Una perspectiva que beu de diverses fonts i que intenta connectar i fer útils les nostres experiències al voltant de la facilitació de grups, l'economia social i solidària i la participació en diversos moviments socials i transformadors.\nCop de Coop al Barri Vell de Celrà (2018): El projecte Cop de Coop al Barri Vell de Celrà, és un projecte finançat per la Generalitat de Catalunya, amb la voluntat de dinamitzar la vida econòmica del centre històric del poble. D'una banda, busquem locals buits que puguin acollir nous projectes comercials per nodrir la vida del barri. I de l'altra, busquem equips de persones que tinguin un projecte econòmic i cooperatiu per tal d'emplaçar-se en els espais disponibles. [Més informació]\nBarri Vell, Botigues Noves a Sarrià de Ter (2019): projecte d'acompanyament a l'equip tècnic de Desenvolupament Local de Sarrià de Ter per tal de fomentar l'obertura de locals comercials en desús a la zona del carrer Major del poble. S'ha intentat generar espais de treball amb els propietaris dels locals en desús per tal d'incentivar-ne la reactivació, així com hem mediat i cercat potencials llogaters en espais com coworkings i incubadores de projectes empresarials.\nElaboració del Pla pel foment de l'ESS al Ter Gavarres (2019): Gràcies al finançament de la Diputació de Girona, durant els mesos de gener a octubre, hem pogut realitzar de forma participada una diagnosi sobre el territori Ter-Gavarres per tal d'identificar els punts forts i febles en relació al coneixement i desplegament de l'Economia Social i Solidària. Gràcies a tota la informació recollida, finalment em conclòs amb el Pla pel foment de l'Economia Social i Solidària al Ter-Gavarres.\nPla pel foment de l'ESS al Ter-Gavarres.pdf905.37 KB\n+ INICIATIVES DE L'ENGRANATGE


Música i solidaritat | Fundació Antiga Caixa Sabadell 1859\nMúsica i solidaritat Concert de professors de l'Escola de Música Creu Alta\ndiumenge, 27 de novembre 2016 a les 18h Espai Cultura Fundació Sabadell 1859\nConcert solidari, en benefici del Rebost Solidari de Sabadell (rebostsolidari.org), amb actuacions a càrrec del professorat de l'Escola de Música Creu Alta. Totes les aportacions recollides aniran destinades al Rebost Solidari.\nDurant el transcurs de l'acte, l'Escola també lliurarà als seus alumnes els diplomes de superació dels nivells elemental i mitjà del curs 2016-2016.\nEl «preu» de l'entrada és una aportació en productes d'alimentació, higiene o neteja: sucre, farina, xampú, rentavaixelles de mans, o altres. Aportació que caldrà efectuar el mateix dia del concert, a l'entrar a l'Auditori. Per necessitats de control de l'aforament, però, abans cal retirar la invitació numerada a la secretaria de l'Escola de Música Creu Alta. Ho podeu fer a partir del 2 de novembre.\nLloc web: www.escolademusicacreualta.com


Noticia: PER FI ARRIBA LA PRIMERA a CAN ROSÉS - J.5 RUBÍ 2-1 PRAT D.\nPER FI ARRIBA LA PRIMERA a CAN ROSÉS - J.5 RUBÍ 2-1 PRAT DELTA\nELS RUBINENCS ES VAN IMPOSAR PER DOS GOLS A UN DAVANT UN ATLETIC PRAT DELTA QUE VA SER UN RIVAL MOLT COMPLICAT PER AL EQUIP RUBINENC. VICENTE VA SER EL GRAN PROTAGONISTA DEL MATX AMB UN GOL I MIG.\nLa UE Rubí va sumar la tercera victòria de la temporada, la primera com a local, al Municipal de Can Rosés. Els de José Luís Duque es van imposar en un partit on el resultat haguera pogut ser més escandalós debut a les ocasions fallades per part dels locals.\nEl començament del partit va ser dominat per l'Unió Esportiva Rubí. Rapidament va arribar el primer gol del matx. Després d'una gran jugada de Albert Gurrea que va meravellar als assistens amb un barret i una gran passada a l'espai que va rebre Vicente per a fer el primer gol del partit.\nL'equip rubinenc es va mostrar molt més sòlid en defensa que en els darrers partits. Però com és costum es van perdonar moltes ocasions clares per anar-se'n al descans amb una renta més inflada...\n-14 oportunitats de gol, amb fins i tot un penal fallat\n8 minuts després de començar l'Unió Esportiva Rubí tornava a marcar. Aquesta vegada des de baló parat i amb els mateixos hòmens del primer gol com a protagonistes. Albert Gurrea centrava i Vicente el més llest de la classe aprofitava l'error per a fer el segon (el Senyor Lluis Espallargas ha donat el gol, en propia porta). Poc durava la tranquil·litat, 10 minuts després l'Atletic Prat Delta anotava el 2-1. Carlos Blanco va ser el golejador per part de l'equip visitant.\nVicente va tindre oportunitat de marcar el tercer gol des de el punt de penal, però el porter, Ivan Rincón va aturar el penal. L'Unió Esportiva Rubí va acabar demanant l'hora del matx, però el gran estat de forma per part de tots defensivament van fer que els tres punts es quedaren a casa per primera vegada en aquesta lliga. Aquest primer triomf a casa deixa els nostres a la tercera posició de la classificació amb 10 punts. Alguns dels seus rivals han de recuperar la jornada per la suspensió dels partits de la tarda. La pròxima setmana el Rubí visita el Begues.\n09 de Abril de 2018 EL RUBÍ APROFITA - J.26 CAN TRIAS 2-3 RUBÍ\n21 de Marzo de 2018 EL RUBÍ CAU GOLEJAT - J.25 RUBÍ 0-4 SANT JUST\n14 de Marzo de 2018 QUEDEN 10 FINALS - J.24 VILANOVA 1-1 RUBÍ\n08 de Marzo de 2018 EL RUBÍ SEGUEIX SENSE APROFITAR - J.23 RUBÍ 0-0 BEGUES\nFundado en 1912


Gràcies Marc pels teus comentaris. Aquest fragment sempre l'he trobat "massa dur". Diumenge passat quan el vaig tornar a sentir vaig donar-hi voltes i voltes, però no em vaig quedar amb una idea clara, avui en tornar-hi a pensar m'ha ajudat molt el comentari del teu bloc. Certament cal calcular bé. Sort que comptem amb l'ajuda del Senyor, tot i així molt cops no ens atrevim a fer un saltet.\n12 de setembre de 2007 a les 8:33


Detingut al Bages per robar 44 ampolles d’alcohol\nL’home va intentar escapar d’un control dels Mossos fugint a peu\ndimarts, 4 de setembre 2018 - 08:11h\nImatge de les 44 ampolles de begudes alcohòliqes intervingudes | Mossos d'Esquadra\nEls Mossos d’Esquadra van detenir el passat divendres, 31 d’agost, un home que havia robat fins a 44 ampolles en diversos establiments. La detenció, segons ha informat la policia catalana, es va produir durant un control de pas que s’havia muntat cap a les set de la tarda al punt quilomètric 41 de l’autopista C-16, al seu pas per Castellbell i el Vilar, al Bages.\nEn veure als agents, un conductor va frenar de cop i va començar a fer marxa enrere per eludir el control. Els mossos van seguir el vehicle, però en veure’s atrapat en mig de diversos cotxes, el conductor va decidir fugir a peu. Pocs metres més endavant, els agents el van poder aturar i li van demanar que s’identifiqués.\nHavia robat una quarantena d’ampolles d’alcohol\nDesprés d’identificar-los, els mossos van escorcollar el vehicle i van trobar, en els seients del darrere i en el maleter, fins a 44 ampolles de begudes alcohòliques que sumaven un valor total de 750 euros. Es tractava de botelles de ginebra, whisky, vodka, cava i vi. Els Mossos van poder esbrinar que una part d’aquelles ampolles havien estat sostretes d’una botiga de Solsona, encara que encara es desconeix d’on prevenia una gran part del botí.\nFinalment, els agents van detenir l’home, un veí de Barcelona de 26 anys i nacionalitat georgiana, com a presumpte autor d’un delicte de furt, a més de denunciar-lo per conducció temerària. A hores d’ara, la investigació segueix oberta amb l’objectiu de descobrir d’on procedien les altres ampolles intervingudes.\nDetingut per portar 503 plantes de marihuana al maleter\nTres dies abans i en un control al mateix punt de la C-16 a Castellbell i el Vilar, els Mossos d'Esquadra van detenir una altra persona per dur centenars de plantes de marihuana amagades al cotxe. Els agents van veure un cotxe que s'apropava i que el seu conductor semblava estar més nerviós del normal. Així, van decidir aturar-lo i identificar-ne l'únic ocupant.\nPosteriorment, van escorcollar el vehicle i van descobrir un compartiment intern sota el volant, on hi havia amagats 3.500 euros. A més, al maleter hi van trobar 503 plantes de marihuana d'uns 15 centímetres. L'home, de 35 anys, nacionalitat de Bòsnia i Hercegovina i amb domicili desconegut, va ser detingut com a presumpte autor d'un delicte contra la salut pública.\nMossos d'Esquadra Robatori Bages


Publicat a 9 April, 2017 per jordi\nEl festival terres Catalunya – INTERNATIONAL ECO & TOURISM FILM tindrà el seu propi dia del turisme sostenible. Així dins les accions paral·leles del festival, el divendres 2 de juny al matí s’han programat diverses activitats a l’espai natural MónNatura Delta de l’Ebre que compten amb el suport de la Fundació Catalunya-la Pedrera. Serà una manera de projectar també el delta de l’Ebre com a destí de turisme sostenible i reforçar la idea que el festival terres Catalunya s’organitzi des d’un territori declarat Reserva de la Biosfera, on la natura té un pes molt important en l’oferta de turisme i oci.\nLes activitats consistiran en una visita guiada a l’espai, 41,2 hectàrees de superfície d’alt valor natural on hi havia les antigues salines de la Tancada, recuperades fa uns anys per la Fundació Catalunya-La Pedrera per divulgar els valors ambientals i la màgia del Delta. I tot seguit s’han programat tres xerrades sobre turisme sostenible. Així hi haurà una intervenció de Francisco Días, de l’Institut Politècnic de Leira (Portugal) sobre les marques de destinacions turístiques preferides i la necessitat d’implicar-les a l’hora d’aconseguir una gestió sostenible. Una xerrada de @pinapli, l’instagramer ebrenc Jonathan Rius, sobre la seua trajectòria professional com instagramer amb més de 100.000 followers. I finalment parlarà Belén Carmona de la comunitat de viatgers Minube, on els viatgers decideixen els destins a partir de les experiències que expliquen altres viatgers. La intervenció de Carmona serà sobre la campanya Travel, Enjoy, Respect que Minube ha realitzat per a l’Organització Mundial del Turisme (OMT) amb motiu de l’Any del Turisme Sostenible pel Desenvolupament, del qual Minube és un dels patrocinadors oficials.\nLes activitats començaran a les 9:30 i està previst que finalitzin a la 1 del migdia. Són gratuïtes però les places són limitades per això cal inscripció prèvia a través de la web de terres Catalunya.


Energia neta i assequible | Fons Mallorqui de Solidaritat i Cooperació\n· Impulsar actuacions per millorar el rendiment energètic de l’enllumenat públic.\n· Millorar l’eficiència energètica dels edificis municipals, clau per evitar el malbaratament energètic.\n· Implantar o substituir les calderes o xarxes de calor amb biomassa.\n· Implantar instal·lacions solars fotovoltaiques amb règim d’autoconsum com una mesura d’estalvi i eficiència energètica als equipaments municipals.\n· Fomentar la reducció dels desplaçaments amb vehicles privats i de combustibles fòssils i promoure els desplaçaments amb transports menys contaminants.\n· Incentivar la instal·lació de sistemes per a l’autoproducció i l’autoconsum d’electricitat d’origen renovable a les llars del municipi a través de bonificacions a l’IBI, per exemple.\n· Dur a terme accions de sensibilització cap a la ciutadania envers l’existència de la pobresa energètica en el seu entorn més immediat.\n· Realitzar actuacions d’educació ambiental a les escoles del municipi.\n7.a Per a 2030, augmentar la cooperació internacional per tal de facilitar l’accés a la investigació i a les tecnologies energètiques no contaminants, incloses les fonts d’energia renovables, l’eficiència energètica i les tecnologies de combustibles fòssils avançades i menys contaminants, i promoure la inversió en infraestructures energètiques i tecnologies d’energia no contaminant.


Colònies escolars amb Alba Serveis Educatius\nDescobreix tot un MÓN d'activitats\nViu un MÓN d'aventures a les nostres cases de colònies\nTenim 2 cases i un MÓN d'activitats per disfrutar d'un entorn privilegiat\nMasies amb encant us esperen per les convertir-es en el vostre MÓN\nDescobreix la geologia i Parc Natural de la Zona Volcànica de la Garrotxa\nUs ajudem en la recerca de la casa que més s'adapti a les vostres necessitats\nBenvinguts a Alba Serveis Educatius, gaudiu de l’estada!\nOferim turisme familiar, colònies d’estiu, colònies escolars, celebracions, casaments i alimentació nutricional a les nostres cases de colònies.\nLes nostres cases de colònies són un referent dins les colònies escolars i d’estiu, el turisme rural i també els casaments. Tant Mas Gircós com El Clar del Bosc estan situades en entorns naturals i paisatgístics esplèndids. Les dues cases de colònies estan equipades amb unes completes instal·lacions per a l’allotjament, els àpats, les activitats de natura, esportives, d’aventura… i sobretot per a la diversió! Tot això acompanyats per un gran equip de professionals.\nL’equip de monitors organitza les activitats de les colònies escolars on es reflecteixen els valors pedagògics d’Alba Serveis Educatius: la consciència de viure com a part de la natura, sabent que som actors actius de la nostra convivència social i que la llibertat creativa és la millor eina de la que cadascú disposa.\nSeguint amb els nostres principis de natura i salut, des de les nostres cuines preparem menús basats en aliments de procedència ecològica aportant tota la riquesa i frescor natural dels productes.\nCampanya de colònies escolars\nInforma't sobre la disponibilitat de Mas Gircós i El Clar del Bosc\nConsulta les promocions de turisme rural per dates assenyalades\n(Castanyada, Puríssima, Cap d’any, Setmana Santa)\nEns agrada cuidar els nostres clients i estem totalment dedicats a mantenir la seva confiança. Amb el teu comentari\nens ajudes a millorar i crèixer una mica més cada dia, moltes gràcies!\nHa estat una experiència fantàstica. Molt ben atesos. Una experiència per repetir. Bon servei de monitoratge i unes instal·lacions adequades a les activitats.\nSebastià (colònies escolars 2018-2019)\nM’agradaria destacar la qualitat humana que hi ha al darrere. En tot moment ens ho han posat molt fàcil!\nMarta (colònies escolars 2018-2019)\nPersonal excel·lent, proper, professional i de tracte proper i agradable. Instal·lacions ben cuidades i còmodes.\nNúria (colònies escolars 2018-2019)\nDes de l’escola Santa Eugènia estem molt agraïts pel tracte rebut des de Alba Serveis Educatius, sobretot als monitors que van fer una molt bona feina amb els alumnes.\nAriadna (colònies escolars 2018-2019)\nL’experiència ha estat molt positiva en tots els sentits. Les instalacions estàn bé. L’entorn és fantàstic. El menjar bó i saludable. Les activitats ben pensades i els monitors molt atents amb els alumnes i amb un tracte molt proper. He recomanat tornar a fer les colònies del proper curs en el mateix lloc.\nMiquel Ángel (colònies escolars 2018-2019)\nL’espai és extraordinari, el menjar excel·lent i el tracte molt agradable, fàcil i eficient. La valoració de tot plegat és molt, molt positiva.\nAnna A. (responsable de grup 2019)\nValorem molt l’entorn, l’amabilitat, la neteja, la facilitat que se’ns dóna a l’hora d’organitzar qualsevol esdeveniment o petició que demanem… És per això que repetim any rere any.\nGrup Sant Gervasi (client d'Alba Serveis des de fa 15 anys)\nMartha (mare Albaestiu 2019)\nMònica (mare Albaestiu 2019)\nYlenia (mare Albaestiu 2019)\nVine a visitar-nos, ens encantarà conèixer-te


Balaguer millorarà la seguretat al pont de Sant Miquel – Comarques de Ponent\nBalaguer millorarà la seguretat al pont de Sant Miquel\nL’Ajuntament de Balaguer inclourà una partida en els comptes d’aquest any per abordar una actuació d’urgència per millorar la seguretat al pont de Sant Miquel, segons avança Ràdio Balaguer. La solució passa per retirar les pilones metàl·liques horitzontals que separen la calçada i les voreres laterals al pont Vell o donar-los continuïtat.\nEncara que es tracta d’una carretera que és competència de la Generalitat (és la C-12 a Àger), el consistori ha decidit du a terme aquesta actuació arran dels nombrosos accidents i queixes veïnals en aquesta zona.\nDes de la seva instal·lació el 2011, s’han hagut de retirar diversos vehicles (l’últim, un tractor). Fins i tot un camió de bombers va arribar a xocar amb les pilones i va arrencar-ne algunes. Segons l’alcalde, Jordi Ignasi Vidal, no han tingut l’efecte de seguretat desitjat.\nD’altra banda, pel que fa al pressupost municipal per al 2016, l’alcalde ha avançat que la intenció de l’equip de govern es presentar-lo aquest mes de febrer.


Blog de menjar | La Cuineta de la Montse\nRecomanacions, receptes i idees per menjar i cuinar\nT’agrada menjar bé?, et ve de gust portar un menú diferent de la teva taula?, tens una celebració i vols sorprendre els teus convidats? Llavors, estem segurs que t’encantarà el nostre blog de menjar. Roman molt atent a totes les novetats que anirem compartint amb tu!\nEl nostre menjar casolà per a portar cada vegada és més famosa. Mira l’entrevista Queens han fet en el periòdic Línia Vallès i coneix una mica més[...]\nPortem gairebé una dècada cuinant per a uns altres. Un temps en el qual no hem deixat d’esforçar-nos per oferir menjar casolà i de qualitat, preparada amb ingredients selectes i receptes tradicionals, fent les delícies de fins i tot els paladars més exigents.[...]\nEls preparatius són part imprescindible de qualsevol celebració, especialment si hi hauria menjada pel mig, com en el cas dels aniversaris. Per ajudar-te a organitzar-los amb èxit, des de La Cuineta de la Montse volem donar-te alguns consells a l’hora de preparar el teu menú.[...]


El club blanc ajorna la destitució de Zidane i no espera la seva dimissió\nZinedine Zidane, entrenador del Madrid SUSANA VERA / REUTERS\nBarcelonaZinedine Zidane seguirà sent entrenador del Reial Madrid després del drama de la Copa del Rei, competició de la qual l'equip blanc va ser eliminat dimecres. L'Alcoià, un modest rival de Segona B, va fer sortir a la llum les misèries del vigent campió de la Lliga. L'entrenador francès, que es va reunir amb els seus jugadors per demanar-los que oblidin el passat i se centrin en el que queda de temporada, seurà aquest cap de setmana a la banqueta de Mendizorrotza.\nEl Madrid no estudia destituir Zidane i tampoc espera la dimissió del tècnic francès. La preocupació a la directiva presidida per Florentino Pérez va condicionar el dia a la segona eliminació en tan sols sis dies, però el club no preveu prendre mesures a curt termini. Després de caure derrotat a les semifinals de la Supercopa d'Espanya, el Madrid també va ser eliminat de la Copa del Rei.\nLa situació econòmica que viu el club per la pandèmia i l'estat del mercat d'entrenadors se sumen a la manca d'intenció del Reial Madrid de canviar d'entrenador a meitat de temporada. Si no hi ha eliminació europea en els vuitens de final de la Lliga de Campions contra l'Atalanta italià, serà a final de curs quan es faci balanç de Zidane per prendre una decisió de cara a la següent campanya. El tècnic francès va acudir hores després de l'eliminació davant l'Alcoià a la ciutat esportiva del Reial Madrid i abans de l'entrenament va protagonitzar una curta xerrada de cinc minuts davant les cares llargues de tots els seus futbolistes. En plena crisi de resultats, amb un sol triomf en els cinc últims partits i dues eliminacions, Zidane va demanar unitat per superar el mal moment i esforç per tornar a signar una ratxa de victòries que tornin les esperances en la temporada. "Tots podem donar una miqueta més", va dir.\nLa mala planificació, el canvi d'estil de joc, el fracàs en la seva aposta per Jovic, la gestió dels jugadors joves i la falta de solucions tàctiques són alguns dels retrets que els principals analistes li fan a Zidane. "Jo soc l'entrenador, la responsabilitat és meva i l'assumiré com sempre", va dir l'entrenador. Els diaris editats a Madrid van qualificar l'eliminació de "vergonya". El tècnic francès se'n va defensar. "Això és el futbol, són coses difícils perquè és un Segona B i havíem de guanyar el partit, però al final no ho vam aconseguir. No és una vergonya, són coses que passen en la carrera d'un futbolista. Assumeixo la responsabilitat totalment i seguirem treballant. No ens tornarem bojos", va resumir. El noruec Martin Odegaard no va entrenar-se amb la resta de la plantilla en un matí de cares serioses amb l'absència de Sergio Ramos i la tornada al grup de Dani Carvajal.\nUn torneig ple de sorpreses\nL'eliminació del Madrid no va ser la primera sorpresa d'aquesta edició de la Copa del Rei ja que l'Atlètic de Madrid va ser superat fa uns dies pel Cornellà. El Navalcarnero, que va deixar fora del torneig l'Eibar, va protagonitzar un altre dels resultats inesperats. El format a partit únic ha multiplicat les possibilitats dels equips amb menys recursos.\nCopa del Rei Reial Madrid Zinedine Zidane


La Borsa de Pràctiques i Formació del Garraf estarà activa a finals de setembre | Consell Comarcal del Garraf\nLa Borsa de Pràctiques i Formació del Garraf estarà activa a finals de setembre\nAquest és un dels projectes compartits que es van analitzar ahir en la reunió la taula de seguiment del Pacte per a l’Ocupació del Garraf\nLa Borsa de Pràctiques i Formació del Garraf està finalitzant la seva fase de desenvolupament i estarà activa a finals de setembre. Aquesta eina, treballada conjuntament entre la Federació Empresarial del Gran Penedès (FEGP), la Universitat Politècnica de Catalunya i els centres formatius, persegueix un doble objectiu: millorar l’accés a l’oferta de pràctiques i acostar el talent a les empreses. Per primera vegada, en una mateixa web es podrà trobar tota la informació de l’oferta formativa de la comarca i de les pràctiques que ofereixen les empreses.\nAquest és un dels projectes compartits que es van analitzar ahir en la reunió la taula de seguiment del Pacte per a l’Ocupació del Garraf. La presidenta del Consell Comarcal del Garraf, Mònica Gallardo, va donar la benvinguda a les persones assistents a la reunió, i va agrair la implicació de les institucions, i dels agents socials i econòmics que formen part del Pacte, en el treball concertat realitzat al llarg dels darrers dos anys per a la detecció de necessitats, i la planificació d’actuacions formatives i ocupacionals en el territori.\nDurant la reunió es va informar sobre el Projecte de suport al sector de l’automoció que la Diputació de Barcelona posa a l’abast de vuit consells comarcals de la província, amb l’objectiu de pal·liar els efectes negatius que pot tenir el tancament de la Nissan. En el marc d’aquest projecte, que serà desenvolupat conjuntament entre la FEPG i el Consell Comarcal del Garraf, es farà una diagnosi de les empreses de la comarca que es puguin veure afectades i es dissenyarà un pla de formació per a adaptar-se al canvi i mantenir-se en el sector industrial.\nPel que fa als Guardons Empresa Origen Garraf, es va informar que a la convocatòria d’enguany, que finalitzava el passat 10 de juliol, s’han presentat 28 candidatures d’empreses de la comarca. L’acte de lliurament dels guardons tindrà lloc el 15 de setembre a la Finca Mas Solers de Sant Pere de Ribes. Aquesta és una de les mesures de suport a les empreses, que desenvolupen conjuntament els sis ajuntaments, el Consell Comarcal del Garraf i Node Garraf.\nTambé es va proposar incloure com a nova mesura del pacte el Programa “Treball, Talent i Tecnologia”, que desenvoluparà actuacions per fomentar la millora competencial del talent local i el creixement econòmic sostenible a través de la tecnologia, en tots els ajuntaments de la comarca del Garraf, amb el suport de la Diputació de Barcelona.\nFinalment, es va recordar que Pla Estratègic d’Activitat Econòmica del Garraf s’ha presentat en diversos àmbits i està prevista que es presenti per a la seva aprovació definitiva en el proper plenari del Pacte per a l’Ocupació del Garraf, previst per al mes de setembre. Així mateix es va acordar l’edició d’un nou Pacte per a l’Ocupació del Garraf, que centri els esforços en noves propostes adequades a les conseqüències econòmiques i socials de la pandèmia, i que reculli les propostes del Pla Estratègic en l’àmbit de l’ocupació.\nEn el Pacte per a l’Ocupació del Garraf hi participen el Consell Comarcal del Garraf, els ajuntaments de Vilanova i la Geltrú, Sitges, Cubelles, Sant Pere de Ribes, Canyelles i Olivella, l'Agència de Desenvolupament Node Garraf, la Universitat Politècnica de Catalunya, els sindicats UGT i CC.OO, la Federació Empresarial del Gran Penedès, i la Generalitat de Catalunya a través del Departament d'Ensenyament, com a representació de la participació dels centres formatius en el procés de concertació.\nReunió taula de seguiment del Pacte per a l'Ocupació del Garraf\nPacte per a l'Ocupació del Garraf


Torna la Branca, t’ho perdràs?\nEns plau informar-vos que el proper dissabte 21 d’Abril tornem a tenir a Can Besora la Branca i ja anem per la 3a edició.\nLa Branca és una xerrada-debat sobre educació oberta a tota la comunitat. A la jornada portem experts en educació que ens faran una xerrada/taller. En acabar farem una taula rodona per a discutir sobre els temes que vagin sorgint.\nLa jornada començarà a les 9:30 del matí i acabarà a les 14:00h.\nPer als més petits, entre 3 i 6 anys, tornarem a tenir la Branqueta amb activitats molt interessants, aquesta tindrà un cost de 3€ per infant.\nCal inscripció prèvia a través del següent enllaç…\nSi voleu més informació sobre els horaris i les xerrades cliqueu aquí.\nNo us sembla un bon pla?\n« 6 d’abril Dia Mundial de l’Activitat Física\t» Belluga’t Besora\nDurant el mes de febrer, els infants de P3, P4 i P5 han estat realitzant diferents activitats amb la remolatxa: pintar i tastar en diferents textures i sabors (cru, dolç: batut i salat: xips de remolatxa). Al mateix temps, se’ls ha explicat la procedència, els beneficis nutritius, què es pot fer amb ella, on la […]


Els centres esperen una resposta del Govern a la petició d'ajudes directes pel tancament pel coronavirus\nActualitzada 07/04/2020 a les 13:49\nLes llars d'infants privades estan demanant a les famílies que abonin, «de forma voluntària», contribucions que varien dels 80 als 200 euros, segons les despeses de cada centre, segons ha explicat l'Associació de Llars d'Infants de Catalunya. L'organització ha explicat que han de fer aquesta petició «mentre esperen una resposta» a la demanda d'ajudes al Govern. «Es veuen en l'obligació de recórrer a la comprensió, el suport i la col·laboració de les famílies que els confien els seus fills», han afirmat a través de l'organització. Les llars d'infants han assegurat que l'aportació no té per objectiu mantenir la plaça, «que es mantindrà», sinó que ha de servir «per garantir la continuïtat de l'escola».\nÉs per això, que els centres han demanat a les famílies «la seva solidaritat, que contribueixin, en la mesura de les seves possibilitats econòmiques a superar aquest moment tan difícil».\nL'Associació de Llars d'Infants de Catalunya va reclamar la setmana passada a la Conselleria d'Educació que estengui els seus ajuts a tota la xarxa de centres infantils, i al Departament d'Empresa, que creï una línia de finançament específica. Van reivindicar la tasca que fan i van demanar que no les aboquin a un tancament que no desitgen «i que tindria greus conseqüències per a l'educació del país i per a l'organització social».\nPer últim, han mostrat el seu agraïment a l'Agència Catalana de Consum, que ha fixat unes recomanacions i criteris orientadors «que afavoriran, sens dubte, la fluïdesa i bona convivència entre els centres i les famílies en aquesta situació excepcional».\n«Aquesta és una crida d'alarma dels centres, però alhora és una crida d'esperança que, quan acabi la terrible situació actual, podrem continuar garantint la nostra tasca educativa i socials als infants i al conjunt de la societat», ha finalitzat l'organització.\nComenta el contingut : Les llars d'infants privades demanen a les famílies aportacions voluntàries d'entre 80 i 200 euros


Els artificiers de l'Armada explosionaran aquest dilluns la bomba trobada per la Guàrdia Civil a la platja de Sant Sebastià de Barcelona, a la Barceloneta, tal com ha afirmat el tinent d'alcalde de Seguretat, Albert Batlle.\nDes de les 8.00 del matí, els artificiers estan reunits per a decidir com i quan iniciar la neutralització del projectil trobat. El centre de l'Armada a Cartagena és qui té la competència per desactivar l'artefacte i ho farà en alta mar, ha explicat la Guàrdia Civil.\n70 QUILOS DE TRILITA\nL'artefacte explosiu trobat en el mar davant la platja de Sant Sebastià de Barcelona conté 70 quilograms de trilita, és altament volàtil i la Guàrdia Civil ho portarà a una profunditat de 45 metres per a detonar-ho.\nL'Ajuntament de Barcelona ha ampliat el perímetre acordonat i, a més de la platja de Sant Sebastià, inclou l'esplanada de la plaça del Mar.\nUN PROJECTIL DE LA GUERRA CIVIL\nEn declaracions als mitjans juntament amb la tinent d'alcalde de Drets Socials i Feminismes, Laura Pérez, Batlle va afirmar el diumenge que es tracta d'un projectil antic que es troba a 25 metres de la riba, i que per això es va desallotjar part de la platja.\nEl tinent d'alcalde va aputnar que podria tractar-se d'un projectil de la Guerra Civil, però "això ho han d'acabar de determinar els artificiers" que estan viatjant a Barcelona des de Cartagena per fer-se càrrec de les operacions.\nLa Guàrdia Civil ha informat que l'artefacte explosiu ha estat localitzat a tres metres de profunditat i a 25 metres de la riba, i té unes dimensions de 1,10 metres d'alt i 80 centímetres de diàmetre.\nL'explosiu ha estat localitzat pel Grupo Especial d'Activitats Subaquàtiques (Geas), i s'ha activat al centre de l'armada a Cartagena, que és qui té la competència per desactivar l'artefacte i ho farà a alta mar, ha explicat la Guàrdia Civil.\nBatlle ha defensat que hi ha hagut "una coordinació perfecta" entre la Guàrdia Civil, la Gub, els Mossos d'Esquadra i la policia portuària. Ha afegit que l'espai perimetrat de la platja continuarà tancat fins a l'arribada dels artificiers, que seran els que determinin quan es podrà reobrir la zona.


Inicio / Contra incendis Barcelona / Detectors Termics\nDetector de temperatura: Fixa o màxima temperatura, Termovelocimétric\nDetector Termovelocimétric és el més utilitzat i el seu treball consisteix a mesurar un augment de temperatura en un interval de temps reduït, la regulació normalment es realitza a 10ºC/min.\nAquest detector se sol instal·lar en locals que existeixi risc d’atmosferes contaminades per pols, o en el cas dels Garatges, el fum provocat per la combustió dels vehicles, ja que els Detectors de Fum podrien donar falses alarmes.\nDetector de temperatura: Fixa o màxima temperatura, són els detectors més antics, funcionaven per la dilatació d’un metall per donar el senyal, és difícil trobar-se ja aquest tipus de detector, ja que el detector *termovelocimétrico, també disposa de dispositiu per temperatura fixa.\nSón capaços de donar un senyal d’alarma amb un increment de temperatura produït per un procés de combustió, qualsevol que sigui la seva velocitat en aconseguir una temperatura màxima de 64ºC.\nExisteix un element sensor (funció tèrmica) compost per una *termistancia que actua sobre un circuit comparador amb un valor de referència prefixat.\nLa tensió d’alimentació del sensor i dels circuits associats aquesta estabilitzada, amb el que la sensibilitat del detector es manté constant enfront de variacions de la tensió d’alimentació.\nS’instal·len en espais on el foc pugui originar un ascens ràpid de la temperatura. Poden existir falses alarmes, de detectors instal·lats prop d’una coberta mal aïllada, o prop d’un radiador de calefacció, o de vegades per humitats, si estan prop del detector.\nSegons el RD 1942/1993, els sistemes automàtics de de detecció d’incendis han d’ajustar les seves característiques i especificacions a la norma UNEIX 23.700.


Els filòsofs jonis o de Milet - mirbal\nEls filòsofs jonis o de Milet\nTales, Anaximandre i Anaxímenes, els tres primers pensadors presocràtics, van viure a la ciutat Jònia de Milet.\nTales. Va ser el primer a parlar de l’arkhé. Ho va identificar amb un dels elements de la natura. Tales va afirmar que el principi i substrat de tots els éssers és l'aigua. Potser estava traduint a termes naturals les tradicions mitològiques egípcies i gregues, en les quals l'Oceà és una divinitat de gran importància? ¿S'ha d'entendre la seva idea per la importància de les activitats marítimes en una ciutat com Milet, on moltes coses depenien de l’activitat del port? O per l'associació entre l'humit i la vida, com suggereix Aristòtil?\nAnaximandre. La seva física és bastant més abstracta que la de Tales. Sembla que va raonar de la següent manera: Si l’arkhé ha d'estar present en totes les coses i convertir-se en totes les coses, no pot ser quelcom definit o determinat. Només es pot entendre negativament, dient allò que no és. Per Anaximandre l'arkhé és lo apeiron: l'indefinit, l'indeterminat, l'infinit. Considerava que el magma indefinit de lo apeiron estava des dels orígens del cosmos en incessant moviment i que el producte d'aquesta agitació és la progressiva separació de les qualitats oposades (el fred i el calent, el sec i l'humit) amb les quals és possible descriure tots els éssers de la realitat. L'equilibri inestable d'aquestes qualitats, continuava Anaximandre, està regit per una llei de justícia o compensació que dóna el predomini successiu a cadascuna d'elles. El cosmos, que estaria format per una quantitat indefinida de mons, és el producte d'aquest equilibri variable. Per Anaximadre, la Terra és un d'aquests mons. És un cilindre aplatat. En una de les seves superfícies es va desenvolupar la vida i van sorgir, finalment, els éssers humans, com a culminació d'un procés que s'inicia en els peixos.\nAnaxímenes. Postulava com arkhé de la realitat l'aire, una boirina original de la qual estarien fetes totes les coses. La seva explicació sembla un retorn a l'estil de pensar de Tales i un pas enrere respecte a Anaximandre. No obstant això, la seva cosmogonia responia algunes preguntes que els seus antecessors no s'havien fet. Com arriba a convertir-se l'element original en totes les diverses i múltiples coses que formen la realitat? Per a Anaxímenes, la resposta estava en els processos de condensació i rarefacció de l'aire. La condensació de l'aire dóna lloc als elements més sòlids de la realitat, l'aigua i la terra. La seva rarefacció —és a dir, la seva dilatació— origina els elements més volàtils, el foc i el vent. La física de Anaxímenes era capaç també d'explicar la causa de les transformacions per les quals el principi de totes les coses ha arribat a formar la realitat tal com la coneixem. El terme "aire" era, en la mentalitat grega tradicional, sinònim d '"esperit" o "alè vital". Si l'aire és el principi de la vida, ja tenim la raó per la qual canvia i es transforma, ja que la vida és canvi i transformació.


Dos agents nous a la Policia Local D'Alcúdia de Crespins - Portal de Xàtiva\nDos agents nous a la Policia Local D’Alcúdia de Crespins\nDes del dia 4 de novembre L’Alcúdia de Crespins compta amb dos nous agents de Policia Local. Han pogut prendre possessió del seu càrrec com a agents de policia local els dos nous policies, gràcies a la superació del curs bàsic 41 i les posteriors pràctiques.\nVan jurar el càrrec en el saló de plens de l’Ajuntament en presència de Javier Sicluna, alcalde de L’Alcúdia de Crespins, la Regidora de Seguretat Ciutadana i primer Tinent d’Alcalde, Inmaculada Soler i la Corporació en ple.\nÉs sens dubte una notícia de gran importància davant els veïns que veuen com es reforça la seguretat del municipi en els seus carrers amb aquests dos nous agents.\nPublicado el noviembre 7, 2011 Autor Portal de XàtivaCategorías Com. Valenciana, L'Alcúdia Crespins, La CosteraEtiquetas alcudia, crespins, dos, nuevos, policias\nAnterior Entrada anterior: La Fundació Salvador Mollà organitza un mercat d’intercanvis\nSiguiente Entrada siguiente: El Ayuntamiento de Vallada exige a la Generalitat que pague la deuda de casi 600.000€ a la residencia


Aleix Fàbregas i Adrià Canimas guanyen la 5a edició de la Romànic Extrem de la Vall de Bianya - Olot TelevisióOlot Televisió\nRedacció - La Vall de Bianya - Publicat a les 20:32h\nLa Romànic Extrem ha tornat a oferir un recorregut espectacular als participants d’aquesta cinquena edició. L’Ultra Trail de la Vall de Bianya ha comptat amb la participació de 700 atletes, i entre ells els grans vencedors han estat Aleix Fàbregas en la distància curta i Adrià Canimas a la Marató.\nA primera hora del matí, la boira amenaçava en ser la protagonista de la Romànic Extrem 2017, però un cop donades les dues sortides de la Marató i la Mitja Marató de muntanya de la Vall de Bianya, el camí s’ha aclarit per a tots els participants, que han pogut gaudir d’un dia fantàstic d’atletisme pels paratges del municipi. En aquesta cinquena edició, el guanyador de la Mitja Marató ha estat Aleix Fàbregas; l’atleta ripollès s’ha imposat amb un temps de 2 hores, 2 minuts i 26 segons. Fàbregas ha entrat a meta per davant d’Edu Baquer i Zoel Codolà, que han entrat un minut i 18 segons després del vencedor. En categoria femenina la primera en creuar la meta ha estat Mònica Vives, amb un temps de 2 hores, 38 minuts i 13 segons.\nA la marató, el gran vencedor ha estat Adrià Canimas, amb un temps de 4 hores, set minuts i 3 segons, gairebé mitja hora per davant de Marc Costa. En categoria femenina, Sofia Garcia s’ha imposat amb un temps de 5 hores, 11 minuts i 17 segons.\n– La 5a Romànic Extrem canvia de nou el seu recorregut i dóna protagonisme a la Vall del Bac de la Vall de Bianya


Twitter Censura a Novembre Feminista! - Ca la Dona, un espai de dones i per a dones\nAvui ens hem sumat a la campanya per denúnciar la censura de Twitter pel tancament del compte de les companyes de Novembre Feminista @FemiNovembre\nAquest col·lectiu feminista, el qual participa activament a Ca la Dona, ha expressat que: “Al març del 2020 ens van tancar el compte de Novembre Feminista @FemiNovembre, un espai de confluència feminista a Barcelona. Hem contactat amb Twitter per preguntar per què ens han tancat el compte i no ens ha donat resposta. El tancament del nostre compte coincideix amb una campanya de suport que vam fer en solidaritat amb una dona a qui la justícia va retirar la custòdia dels seus fills. Sabem que no és la primera vegada que Twitter tanca comptes individuals i col·lectius de sectors crítics. Sabem també que els feminismes incomoden, interpel·len i assenyalen i que no és la primera vegada que els gestors de xarxes socials censuren els discursos, les reivindicacions i les expressions feministes. Censurar els nostres comptes ens expulsa de l’espai digitial, ens invisibilitza i ens nega.”\nUs convidem a visibilitzar aquest cas, el qual per desgràcia no és l’únic afectat per la censura d’activismes a les xarxes socials.\nEncara podeu sumar-vos a la campanya de suport, mitjançant els hashtags: #RecuperemNovembreFeminista #CensurantFeminismes\nSalut i suport als feminismes!\nInscriu-te a l'Escola Popular d'Economia Feminista Virtual!21/05:: Feminització de la Pobreza i la Crisi del Covid-19


Creació de tres instituts universitaris de recerca - Hemeroteca - Actualitat - Universitat de les Illes Balears\nSeccions: Creació de tres instituts universitaris de recerca\nCreació de tres instituts universitaris de recerca\nLa UIB suma l’Institut de Recerca i Innovació en Educació, l’Institut d’Estudis Hispànics en la Modernitat i l’Institut d’Aplicacions Computacionals de Codi Comunitari com a instituts universitaris de recerca propis\nL’Institut de Recerca i Innovació Educativa (IRIE), l’Institut d’Estudis Hispànics en la Modernitat (IEHM) i l’Institut d’Aplicacions Computacionals de Codi Comunitari (IAC3) han completat els tràmits necessaris per a la seva constitució com a instituts universitaris de recerca propis de la Universitat de les Illes Balears després que el Govern de les Illes Balears n’hagi autoritzat la creació, d’acord amb allò que disposa l’article 10 de la Llei orgànica 6/2001, de 21 de desembre, d’universitats.\nL’IRIE s’ha concebut com un institut dedicat a la recerca científica i a la innovació en els camps de l’educació i la formació. Des de l’IRIE es prestaran serveis de suport a la recerca i a la innovació, i durà a terme activitats formatives dels cicles universitaris segon i tercer (postgrau i doctorat), i cursos de formació de curta durada. Un dels objectius principals de l’IRIE és la transferència del coneixement derivat de la recerca per contribuir a millorar l’educació.\nL’IEHM s’ha concebut com un centre de recerca dedicat a la història de les idees des del Renaixement fins a la primera meitat del segle XVIII. Al l’IEHM s’analitzaran, des de les perspectives filosòfica, filològica, hispànica i semítica, principalment, i també teològica, política i històrica, les claus que varen donar lloc a la modernitat hispànica, tant en la recreació de la filosofia i la literatura antigues com en la forja del món modern.\nL’IAC3 neix d’una visió compartida pels grups de recerca d’astrofísica, relativitat i tractament d’imatges. La tasca en recerca que realitzen les tres comunitats científiques comporta el desenvolupament de plataformes computacionals per a la simulació numèrica de sistemes d’equacions en derivades parcials. Amb l’IAC3 els diferents grups contribuiran al desenvolupament de programaris comuns, la qual cosa suposa un avantatge competitiu per a la comunitat, atès que s’evitaran duplicitats i s’alliberaran recursos per a la recerca. Així mateix, la polivalència del codi resultant obre la porta a aplicar-lo a altres camps, tant científics com tecnològics.\nData de publicació: 06/03/2015


Objectius – Primària – Col·legi Parroquial D. José Lluch\nObjectius – Primària\nL’Educació Primària contribuirà a desenvolupar en els xiquets i les xiquetes les capacitats següents:\nConéixer i apreciar els valors i les normes de convivència, aprendre a obrar d’acord amb elles, preparar-se per a l’exercici actiu de la ciutadania i respectar els drets humans, així com el pluralisme propi d’una societat democràtica.\nDesenvolupar hàbits de treball individual i d’equip, d’esforç i de responsabilitat en l’estudi, així com actituds de confiança en si mateix, sentit crític, iniciativa personal, curiositat, interés i creativitat en l’aprenentatge, i esperit emprenedor.\nAdquirir habilitats per a la prevenció i per a la resolució pacífica de conflictes, que els permeten desenvolupar-se amb autonomia en l’àmbit familiar i domèstic, així com en els grups socials amb què es relacionen.\nConéixer, comprendre i respectar les diferents cultures i les diferències entre les persones, la igualtat de drets i oportunitats d’homes i dones i la no discriminació de persones amb diversitat de capacitats.\nConéixer i utilitzar de manera apropiada les llengües pròpies del territori (llengua castellana i llengua valenciana), desenvolupant hàbits de lectura.\nAdquirir en una llengua estrangera la competència comunicativa bàsica que els permeta expressar i comprendre missatges senzills i desenvolupar-se en situacions quotidianes.\nDesenvolupar les competències matemàtiques bàsiques i iniciar-se en la resolució de problemes que requereixen la realització d’operacions elementals de càlcul, coneixements geomètrics i estimacions, així com ser capaços d’aplicar-los a les situacions de la seua vida quotidiana.\nConéixer els aspectes fonamentals de les Ciències de la Naturalesa, les Ciències Socials, la Geografia, la Història i la Cultura.\nIniciar-se en la utilització, per a l’aprenentatge, de les Tecnologies de la Informació i la Comunicació, desenvolupant un esperit crític davant els missatges que reben i elaboren.\nUtilitzar diferents representacions i expressions artístiques i iniciar-se en la construcció de propostes visuals i audiovisuals.\nValorar la higiene i la salut, acceptar el propi cos i el dels altres, respectar les diferències i utilitzar l’educació física i l’esport com a mitjans per afavorir el desenvolupament personal i social.\nConéixer i valorar els animals més propers a l’ésser humà i adoptar maneres de comportament que afavoreixen la seua cura.\nDesenvolupar les capacitats afectives en tots els àmbits de la personalitat i en les relacions amb els altres, així com una actitud contrària a la violència, als prejudicis de qualsevol tipus i als estereotips sexistes.\nFomentar l’educació viària i actituds de respecte que incideixen en la prevenció dels accidents de trànsit.\nÀrees Curriculars i competències >>


Primer diccionari d’informàtica per a persones sordes - Breus - Noticies - Dones en Xarxa\nLa Universitat Politècnica de Madrid ha publicat un diccionari informàtic per a persones sordes que recull uns 700 termes adaptats al llenguatge de signes espanyol, parlat i escrit, en el qual s’incorporen conceptes tècnics al vocabulari de les persones signants (persones sordes i sord-cegues).\nAixí ho va explicar ahir José Gabriel Zato, un dels autors del llibre, en la presentació realitzada a la Universitat Internacional Menéndez Pelayo, en què va participar també l’estudiant de l’últim any d’Enginyeria i sord signant, Francisco José Sobrino.\nEs tracta d’una iniciativa completament nova a Espanya, va afirmar Zato. L’enginyer va assegurar que el diccionari -que es troba també disponible en format electrònic- pretén millorar les condicions d’estudi de les persones signants, que, va considerar, es veuen obligades a avançar a menor velocitat que els seus companys i companyes en carreres "difícils" i troben problemes a l’hora d’accedir a una professió.\nSegons va explicar, la proposta és un "intent d’aproximació" a la cultura d’aquelles persones que utilitzen la llengua de signes, unint el "rigor" dels conceptes científics amb les maneres i la sintaxi "particular" de l’idioma signant.\n"El llenguatge científic abunda en definicions abstractes", va assenyalar Zato, que va afegir que a l’hora de confeccionar el diccionari s’ha intentat evitar aquest tipus de conceptes i buscar definicions que responguin "fidelment" a la paraula que s’intenta explicar. "Traduir és recrear amb altres eines", va apuntar.\nEs tracta, segons va subratllar, d’un treball "seriós" que ha portat "molt temps" i que necessita d’una "actualització constant" per ser fidel al llenguatge "canviant" de les noves tecnologies. En aquest sentit, va posar èmfasi que l’obra no és "una bíblia" sinó un "exemple" que busca obrir un "camí" que pugui continuar.\nL’especialista va lamentar la situació d’exclusió en què es troben les persones sordes i sord-cegues, tot i que es va mostrar optimista de cara al futur. Zato va indicar que fins ara cap estudiant d’Enginyeria amb aquesta discapacitat ha aconseguit llicenciar-se en la Politècnica. "Només hi ha un o dos sords a la meva classe, el filtre és molt escàs i suspenen d’una manera bestial", segons el professor.\nPerò va recordar que estan començant a accedir a la Universitat i al mercat laboral en professions d’alta qualificació, per la qual cosa són necessaris uns "coneixements bàsics" sense els quals "el fracàs està garantit", ha conclòs.\nVeure en línia : AmecoPress


Disseny visual i expressió gràfica suposa una introducció general a l'ús de gràfics amb finalitats comunicatives i presenta, de forma equilibrada, aspectes tècnics, metodològics i conceptuals claus per al control i l'ús acurat de recursos gràfics i de disseny. L'objectiu central de l'assignatura és dotar l'estudiant de les eines conceptuals essencials del disseny (organització i jerarquia compositives, ús de fonts tipogràfiques, gestió del color, etc.) que garanteixin l'èxit comunicatiu d'un projecte de disseny.\nAl tractar-se d'una assignatura de fonaments del disseny, també fa especial èmfasi en la metodologia projectual del disseny, així com en possibles aplicacions a l'àmbit específic de el disseny i gràfica audiovisual. Aquesta assignatura resulta, doncs, de gran interès per a tota aquella persona que s'enfronta en un moment o altre a la creació i disseny d'un determinat projecte gràfic.\nL'assignatura manté relació amb altres assignatures del Grau en Comunicació com Taller d'audiovisual experimental.\nAquesta assignatura és bàsica per a qui vol introduir-se i desenvolupar la seva carrera en el món de la comunicació visual, i, especialment, multimèdia. Les sortides professionals que pot aportar són totes aquelles relacionades amb els àmbits de la comunicació i de la expressió visual.\nEncara que no és imprescindible, és altament recomanable conèixer l'ús de programes de creació gràfica o retoc d'imatges. Per a aquest propòsit els i les estudiants tindran accés des del primer dia, a l'aula, a dos programaris gratuits, Inkscape i The Gimp, per familiaritzar-s'hi, si ho desitgen.\nEls consultors/es de l'assignatura recomanen, per a aquelles persones que no han tingut cap contacte previ amb programari de disseny, que triin un únic programari.\nAixí doncs, l'aula incorpora accés al material PROCESSOS DE DISSENY AMB INKSCAPE I GIMP, una guia didàctica introductòria a l'ús de tots dos programes en el marc de treballs i encàrrecs de disseny similars als que s'hauran de desenvolupar en l'assignatura.\nComprendre els fonaments conceptuals i teòrics de la cultura, el llenguatge i la sintaxi visual com a recurs per\nIniciar-se en la composició i l'experimentació de les diferents tipologies i mètodes de composició gràfica.\nConèixer els principals sistemes i models que fonamenten els sistemes digitals de creació de gràfics.\nFer ús de diferents processos i metodologies d'ideació i creació de gràfics i imatges digitals.\nDominar els condicionants tècnics i produir projectes gràfics per a diferents entorns i aplicacions.\nQue els i les estudiants hagin demostrat posseir i comprendre coneixements en una àrea d'estudi que parteix de la base de l'educació secundària general, i se sol trobar a un nivell que, si bé es recolza en llibres de text avançats, inclou també alguns aspectes que impliquen coneixements procedents de l'avantguarda del seu camp d'estudi.\nCapacitat d'ús i aplicació de les TIC en l'àmbit acadèmic i professional.\nÚs i aplicació de tècniques i llenguatges propis dels diferents mitjans de comunicació.\nCapacitat d'adaptació als llenguatges específics dels mitjans/suports i dels públics objectius.\nCapacitat d'editar continguts multimèdia.\nMòdul 1: Fonaments del Disseny gràfic\nDisseny audiovisual XML\nDisseny audiovisual DAISY\nDisseny audiovisual EPUB 2.0\nDisseny audiovisual MOBIPOCKET\nDisseny audiovisual KARAOKE\nDisseny audiovisual HTML5\nDisseny audiovisual PDF\nDisseny audiovisual OAI-MPH\nNarrativa digital interactiva OAI-MPH\nProjecte II: disseny editorial Web\nDisseny d'elements seriats: conceptes i metodologia XML\nDisseny d'elements seriats: conceptes i metodologia DAISY\nDisseny d'elements seriats: conceptes i metodologia EPUB 2.0\nDisseny d'elements seriats: conceptes i metodologia MOBIPOCKET\nDisseny d'elements seriats: conceptes i metodologia KARAOKE\nDisseny d'elements seriats: conceptes i metodologia HTML5\nDisseny d'elements seriats: conceptes i metodologia PDF\nDisseny visual XML\nDisseny visual DAISY\nDisseny visual EPUB 2.0\nDisseny visual MOBIPOCKET\nDisseny visual KARAOKE\nDisseny visual HTML5\nDisseny visual PDF\nTipografia i composició tipogràfica XML\nDisseny i creativitat gràfica XML\nDisseny i creativitat gràfica DAISY\nDisseny i creativitat gràfica EPUB 2.0\nDisseny i creativitat gràfica MOBIPOCKET\nDisseny i creativitat gràfica HTML5\nDisseny i creativitat gràfica PDF\nEl procés del disseny gràfic XML


Esquerra Unida exigeix a PSIB i MÉS per Menorca que compleixin amb l'abolició del correbou de Fornalutx.\non 08 Maig 2017 .\nEsquerra Unida arran de les últimes informacions sobre el procés de la llei antitaurina a Balears, on es preveu excloure al correbou de Fornalutx del text final, exigeix a PSIB i MÉS per Menorca, que compleixin el que signaren i posin fi a un espectacle cruel com el correbou de Fornalutx.\nGuillem Amengual coordinador de l'àrea animalista de EUIB, recorda que els partits del Pacte ja van votar a favor de l'abolició del correbou de Fornalutx durant presa en consideració de la llei de benestar animal, per la qual cosa ara seria un menyspreu als ciutadans un pas enrere.\n"No entenem que valguin més els interessos personals dels partits que la defensa dels animals", declara Amengual. "En cas que alguns dels partits que ja van signar i van defensar l'abolició dels espectacles on es maltractin animals ara retrocedeixin, els seus representants haurien de dimitir", sentencià Amengual.\nEsquerra Unida recorda també que el Consell de Mallorca va declarar l'illa com a antitaurina, amiga dels animals i respectuosa amb el seu benestar, per la qual cosa, si el Parlament no compleix amb l'abolició del correbou, provocaria un empipament majúscul a les entitats de defensa dels animals.\nAmengual avisa que si el Parlament cedeix a les pressions d'uns pocs i salva al correbou de Fornalutx, es demanarà per escrit amb el suport de les entitats animalistes la retirada en el Consell de Mallorca de la declaració de Mallorca amiga dels animals i respectuosa amb el seu benestar.\n"Si es permet el maltractament animal, no podem permetre el manteniment d’aquesta declaració simbòlica. Després de dos llargs anys de promeses i mentides, toca donar la cara i complir el promès, en cas contrari si hi hagués una mica de decència, més d'un hauria de dimitir", declara Amengual.\nGuillem Amengual, coordinador de l'Àrea Animalista d'EUIB 609 06 32 35


Sofía Hernanz i Patricia Abascal demanen als representants del PP d’Eivissa “que abandonin la trinxera ideològica de Pablo Casado” – Federació Socialista d'Eivissa\nLa diputada eivissenca del PSOE al Congrés, Sofía Hernanz, i la senadora d’Eivissa i Formentera, Patricia Abascal, han demanat avui als representants del PP d’Eivissa, Miquel Jerez i José Vicente Marí Bosó, “que abandonin la trinxera ideològica de Pablo Casado” i “donen suport” a l’increment d’inversions i de la despesa social que recull el projecte de Pressupostos Generals de l’Estat per al 2022. Rebutjades les esmenes a la totalitat, entre les quals la presentada pel PP, els pressupostos segueixen endavant la seva tramitació a les Corts, com han informat a la roda de premsa que han ofert aquest matí a la seu de la Federació Socialista d’Eivissa.\nEls pressupostos són “necessaris” i “històrics” per a Balears, ha dit la diputada, lamentant que “el Partit Popular es va equivocar dijous passat, presentant esmena a la totalitat, intentant impedir que aquests pressupostos poguessin tramitar-se”. “Com s’ha equivocat al llarg de tota aquesta duríssima pandèmia, en una posició política del no a tot”, ha lamentat.\nSofía Hernanz ha criticat “la trinxera política” en què es troba el PP, que els ha portat “a coses tan difícils d’explicar aquí, al nostre territori, com no recolzar el Reial Decret que va destinar 855 milions d’euros per ajudar les nostres empreses i als nostres autònoms, o no recolzar els reials decrets que flexibilitzaven els ERTE per protegir els nostres treballadors”.\nSegons la diputada, el “seguidisme a Pablo Casado” per part de Jerez i Marí Bosó ha estat “perjudicant” Balears. Sofía Hernanz ha demanat als representants del PP d’Eivissa a les Corts que “rectifiquin” i que “es posin al costat dels ciutadans i les ciutadanes, que hem patit moltíssim”. Hernanz els ha demanat “que donin suport i que facilitin la tramitació d’aquests pressupostos”, i “que facin costat a la ciutadania de Balears”.\nPatricia Abascal destaca l’increment en inversions i despesa social\n“En els anys de govern de Pedro Sánchez Balears rebrà un 49,9% més de recursos que en els 4 darrers anys de Rajoy. És clar que no és el mateix quan governa el PSOE o quan governa el PP”, ha manifestat la senadora.\nUns pressupostos que suposen una inversió total per a les Illes Balears de 355.120.000 d’euros, la més alta de la història a les nostres illes i que situa la Comunitat per primera vegada per sobre de la mitjana nacional en inversió per habitant, gràcies a la inversió extra de 182.770.000 euros del fons d’insularitat.\nA part de les inversions, la senadora ha destacat les nombroses mesures socials que inclou el projecte de Pressupostos Generals: En beques, més de 1.170 estudiants d’Eivissa i 90 de Formentera se’n beneficiaran. S’hi inclouen per primera vegada beques per a aspirant a jutge, fiscal, advocat de l’Estat o lletrat de l’administració de justícia.\nEl bo lloguer jove destinarà 650.000 euros a Eivissa i 50.000 per a Formentera, i ho podran sol·licitar joves assalariats des dels 18 als 35 anys.\nPer accedir a l’habitatge, a Eivissa li correspondrà 7.150.000 euros, i 550.000 a Formentera.\n“Un altre dels compromisos adquirits pel president Pedro Sánchez és la revaloració de les pensions”, ha explicat la senadora. Les pensions no contributives s’incrementen un 3%, cosa que beneficiarà 924 persones d’Eivissa i 54 de Formentera.\nPel que fa a les pensions contributives, al voltant de 24.180 persones d’Eivissa i 1.800 de Formentera veuran la pensió revaloritzada, a través de la llei que s’està tramitant al Congrés.\nA més, les i els empleats públics veuran un increment del 2% en les nòmines. “És molt important ressaltar que s’aprova la major oferta d’ocupació pública de la història: 30.445 places, fet que suposa un 73% superior als sis exercicis dels governs de Mariano Rajoy”, ha dit la senadora.\nL’atenció a la dependència augmenta un 23,3% i assoleix el nivell més alt de la història. A Eivissa hi ha 2.347 persones ia Formentera 163 que se’n veuran beneficiades.\nLa senadora també ha detallat que al voltant de 1.248 persones a Eivissa i 96 a Formentera se’n veuran beneficiades per l’Ingrés Mínim Vital.\nNotícia anterior\tPilar Costa demana als grups parlamentaris “altura de mires” per donar suport a “uns pressupostos que van directes a la ciutadania”\nNotícia següent\tLa FSE-PSOE celebra l'aprovació de la llei balear per impulsar les ajudes a l'habitatge, que inclou mesures per accelerar la construcció del nou institut, escoleta i camp de futbol de Ca n'Escandell


Enric I. Canela » Blog Archive » Com es fa per no retallar en educació?\nCom es fa per no retallar en educació?\nLlegeixo que el ministre d’Educació, Ángel Gabilondo, es mostra insatisfet amb el fracàs i abandonament escolars, encara que creu que el sistema educatiu va en la bona direcció per reduir-los, així que adverteix que seria molt perjudicial que es retallés en Educació, cosa que no volen els ciutadans.\nDiu que no s’ha d’afluixar els plans educatius ni la inversió que s’està fent perquè estan donant bons resultats. Reconeix que són temps d’austeritat i ajustos, però sense retallar, en educació, sanitat i polítiques socials. La cosa no és senzilla. O es retalla o es fa dèficit, els miracles no existeixen. La gran part dels recursos de les comunitats autònomes es dedica a sanitat, educació i polítiques socials, per tant…\nLa clau per no retallar la té el govern espanyol, no forçar a fer el que no es pot fer.\nClassificat com a Articles Enric I. Canela, Educació | No hi ha comentaris »


Xerrada amb la jove enginyera de sistemes aeroespacials manresana Anna Ruiz Ayala | Escola La Sèquia\nPer sort cada vegada són més les noies que es dediquen a feines tecnològiques. Malauradament, però, som encara lluny del que hauria de ser la normalitat: que totes les persones, independentment de la seva condició de gènere, poguessin dedicar-se a estudiar i exercir en allò que tinguessin posada la il·lusió i encarada l’actitud per a superar els reptes i procurar un món millor cada dia.\nAquest primer dilluns de maig, hem pogut conversar amb la cosina gran d’una companya d’escola, que ha estudiat enginyeria aeronàutica i treballa a Madrid en una empresa de les més importants a nivell europeu: controlant i gestionant els vols dels avions a través de petits satèl·lits.\nHo hem fet telemàticament, perquè treballa i viu lluny de Manresa i perquè amb les normes de prevenció de la pandèmia tampoc podem rebre gent de fora de l’escola. Però amb l’ajuda dels ordinadors i de les pantalles ens l’hem sentida ben a prop.\nEns ha explicat coses molt interessants i ens ha convidat a pensar projectes i a posar la millor actitud en allò que ens proposem ser a la vida, siguem noia o siguem noi, tant se val. Com ella, que de sempre, de les dificultats n’ha fet i en fa reptes a superar.\nUna experiència gratificant i enriquidora per a les noies i els nois del Cicle Superior de l’escola. Moltes gràcies Anna!


Else Lasker-Schuler – Quadern de Terramar\nEtiqueta: Else Lasker-Schuler\nLES DONES DE LA MEVA VIDA\nPublished on 10 de Març de 2018 10 de Març de 2018 per VinyetBlogWeb1 comentari\nQuan arriba aquesta data se’n parla molt, es fan tertúlies i programes a les televisions; es llegeixen manifestos; s’organitzen presentacions i lectures; es munten espectacles; surten a la llum estudis d’encàrrec sobre els temes que ens afecten; es parla dels nostres drets. Tot això està molt bé i sort n’hi ha perquè tota presa de consciència sobre la problemàtica dels drets de les dones encara és poca. Si mirem el món tal com se’ns presenta avui dia, globalment i en temps real, constatem que el món de les dones és el de la desigualtat perquè la diferència entre el món occidental, el que té reconeguts els Drets Humans – si més no sobre el paper – i la resta és abismal. Cal recordar massa sovint que els drets de les dones són Drets Humans quan constatem que la capacitat d’exercir-los i de gaudir-ne desgraciadament no forma part de la globalitat del món contemporani.\nDes de l’àmbit Europa – l’Europa real, no aquest eufemisme dominat per la hipocresia de la diplomàcia dels estats – en trio dos exemples. L’un és la de la paritat: no em cansaré d’exigir-la arreu i en tots els àmbits perquè no hi ha excuses per no implantar-la. L’actual Mesa del Parlament de Catalunya, i em dol dir-ho, és una vergonya: hi ha una sola dona. La desproporció de presència femenina en els mitjans de comunicació és flagrant. Als medis de governança, als consells d’administració, als òrgans de decisió de les empreses, arreu on es prenen decisions la paritat és sovint una fal·làcia i la presència femenina una quota forçada. L’altre exemple, la presa de consciència, l’exercici del feminisme militant no es pot reduir a les dates dels voltants del vuit de març ni al medi femení sinó que s’ha d’estendre els tres-cents seixanta dies de l’any i en tota la societat. Altrament no és més que un compliment compensatori.\nAquest vuit de març volia parlar de les dones de la meva vida. Són les dones que m’han convertit en el que sóc. És l’altra cara de la moneda però prové de la mateixa arrel, amb el valor afegit del reconeixement. Per començar, la meva mare, que sempre va tenir molt clar que una dona ha de poder guanyar-se la vida per ella mateixa i ens va educar perquè aconseguíssim la independència econòmica segons les nostres capacitats. Per seguir, la meva àvia, que com aquell que no fa res em va ensenyar a apreciar els versos de Jacint Verdaguer i la prosa de Josep Pla.\n“Quatre filles i una mare…” el 1966.\nLa millor mestra que he tingut a la vida, que va ser donya Adela Sellés, mestra de l’escola pública de Sitges que quan hi vaig anar estava situada al carrer de la Palma, que en dèiem, a l’antiga fàbrica de capses de sabates: allà ens va ensenyar a llegir i a escriure i a ser personetes amb una humanitat i una paciència infinites. I als estius, quan anava a repàs a casa seva al carrer Major, m’ensenyava a escriure i llegir en català, a mi, que era una marreca de cinc o sis anys. Després va venir la meva educació a la biblioteca amb la Lola Mirabent, que em va fer agafar una afició als llibres i les revistes de per vida. Hi ha hagut mestres i bibliotecàries que han educat generacions senceres com la cosa més natural del món i és de grans que ens adonem com hem estat d’afortunats.\nQuan vaig anar a estudiar el batxillerat a Barcelona l’educació es va diversificar i a la universitat encara més. Va continuar havent-hi més dones a la meva vida: les meves germanes – un puntal – ; les amigues – un altre puntal, com la Isabel Mirete o l’Anna Maria Robert –, i unes altres de molt especials que vaig conèixer llegint-les i que em van ajudar a fer-me d’una altra manera.\nIsabel Mirete, per Maria Girona\nMontserrat Abelló, poeta i traductora. Fot. Quim Curbet.\nLola Mirabent, amb un ram d’heures.\nEntre aquestes, les poetes que em van fer poeta i les escriptores que em van fer escriptora, com la Rosa Leveroni i la Montserrat Abelló, l’Anna Ahkmàtova i la Marina Tsvetàeva, l’Else Lasker-Schuler i la Mercè Rodoreda. I la professionalitat admirada de la bibliotecària Montserrat Sebastià, l’exemple de compromís i lideratge de Muriel Casals, la convicció i la radicalitat apreses de l’advocada i política Simone Veil, i de l’escriptora i periodista Oriana Fallaci. Totes elles, en conjunt, són les dones de la meva vida. El poeta sitgetà Salvador Soler i Forment va publicar el llibre de proses Dones del meu paisatge (1928) emulant la prosa d’Eugeni d’Ors en un to entre displicent i cosmopolita, presentant uns quants prototipus dels anys d’entreguerres. Les meves són de debò, dones del meu paisatge vital, aquelles a les que mai no podria renunciar per agraïment, per estimació, per tot el que n’he après i per tot el que m’han donat.\nPublicat a "El Marge Llarg", L'Eco de Sitges, 9 de març de 2018\nCategories Dones, El Marge Llarg, General, Valors•Tags Adela Sellés, Anna Ahkmatova, Anna Maria Robert, Coco Chanel, Else Lasker-Schuler, Isabel Mirete, Lola Mirabent, Marina Tsvetàieva, Mercè Rodoreda, Montserrat Abelló, Montserrat Sebastià, Muriel Casals, Oriana Fallaci, Rosa Leveroni, Salvador Soler i Forment, Simone Veil\nCONTRA EL DARD, EL POEMA. (UNA POÈTICA)\nPublished on 5 de Desembre de 2016 per VinyetBlogWebDeixa un comentari\nNicolas de Staël, Mediterranée, Le Lavandou (1952)\nÉs la febre que conjura les paraules i m’aboca al paper en blanc. És el neguit guiant les meves mans que multipliquen el delit i la fúria. És la llum que s’escola per l’arbreda en la vall closa. És la mar que es vesteix amb mirallets d’estiu i amb un riell que es perd en l’horitzó. Sóc tota jo qui es vincla al reclam rabent de la sang, obscurament feliç de ser en el poema. (Cinc besllums per a un estiu de cendra, 2011)\nNo tinc biografia.\nCom William Carlos Williams volia escriure un poema però m’he abocat a escriure la biografia dels meus poemes.\nEscriure és una necessitat i explicar una altra, i totes dues conflueixen en una reflexió a tocar dels límits. No existeixen ni el cànon ni el temps, ni geografies ni llengües. Quan hi ha alguna cosa a dir, tot esdevé intensitat i s’agleven paraules i versos. Després arriben els silencis, un desert ressec i ocre, aridesa, terra clivellada, cendra. La travessa, si ho és, no té calendari. Llavors, forçar la paraula és fallida i impostura. Si l’ase aplaudeix em neguitejo però si ho fa el porc és que m’he traït.\nSóc el que escric.\nLa meva poesia són descobertes, passions i obsessions.\nÉs la llum dels mirallets que la mar fa a l’estiu i la llum abissal de subterra vermellosa i ennegrida. És la idea que només sóc capaç de desentrellar seguint l’impuls de convertir-la en poema: contra el dard, la resposta. És un vidre opac i el mirall d’ulls endins.\nLa meva poesia són ciutats, París, Viena, Roma, Sant Petersburg, són països, Provença, Itàlia. La riba nord de la Mediterrània i algunes geografies de la riba sud, amb tots els vells mites. La Mediterrània d’Umberto Saba. La tardor daurada de Mercè Rodoreda vora el llac de Ginebra.\nLa meva poesia són els altres poetes, les que em van fer: Rosa Leveroni i Montserrat Abelló. Les que he anostrat: Marina Tsvetàieva, Else Lasker-Schuler, Anna Akhmàtova. Els que no puc deixar: Ausiàs March, Rilke, René Char. Els que m’hi porten: Caravaggio, Courbet, Cézanne, Nicolas de Stael.\nLa voluntat de dir.\nText publicat a tall de biobibliografia a Nit de Poesia. 16è Festival Nacional de Poesia a Sant Cugat. Barcelona: Institució de les Lletres Catalanes, 2016. (Llibre del Núvol; 14)\nCategories Els meus poemes, Poesia•Tags Anna Akhmàtova, Ausiàs March, Caravaggio, Cézanne, Else Lasker-Schuler, Ginebra, Gustave Courbet, Itàlia, Marina Tsvetàieva, Mediterrània, Mercè Rodoreda, Montserrat Abelló, Nicolas de Staël, París, Provença, R. M. Rilke, René Char, Roma, Rosa Leveroni, Sant Petersburg, Umberto Saba, Viena, William Carlos Williams\nNazim Hikmet, al seu país\nPublished on 22 de gener de 2016 per VinyetBlogWeb2 comentaris\nPosta de sol a Kusadasi (2009). Fot. Frèia Berg\nUn dels valors afegits de la investidura del president de la Generalitat Carles Puigdemont ha estat el de les seves cites literàries: Miquel Pairolí, Gaziel, Carles Rahola i Nazim Hikmet. Els versos del poeta turc han circulat per la xarxa durant dies i per a molts han estat una descoberta. La bellesa i la força de la poesia que Hikmet encarna han fet diana i serà difícil oblidar que “la mar més bella és la que encara no hem navegat”. Tot un convit a l’esperança i un gran temps per a la lírica.\nTinc per costum buscar llibres de poesia als indrets on viatjo. M’eixamplen l’horitzó i em concreten, en cert forma, la visió d’un paisatge, d’una gent, d’un país. Guardo llibres, llegits i subratllats, de Sophia de Mello Breyner adquirida a la fira nocturna d’estiu a Figueira de Foz, de Iehuda Amikhai vora el mercat de Manahe Yehuda de Jerusalem, de René Char i Albert Camus a les llibreries i quioscs – envejables!- de Provença; d’Else Lasker-Schuler a la Literatur Haus de Berlin; d’Ada Negri, Umberto Saba i Alda Merini a la Feltrinelli del Largo Argentina de Roma. Fins i tot em vaig deixar seduir per una edició en rus de la gran Anna Ahkmàtova vista en una prestatgeria de la Nevski Prospekt de Sant Petersburg.\nCamp d’oliveres vora les immediacions de les ruïnes d’Efes (2009). Fot. Frèia Berg.\nPoems of Nazim Hikmet prové d’una de les llibreries angleses situada vora les immediacions de Santa Sofia, a Istanbul, l’estiu de 2009. Llavors l’escriptor turc més conegut era el novel·lista Orhan Pamuk, guardonat tres anys abans amb el Premi Nobel de Literatura, de manera que el llibreter es va estranyar que li preguntés on guardaven els llibres de poesia. Com sempre, al racó del fons de les llibreries, això és característica universal. El nom de Hikmet m’era vagament conegut, però, llegits a l’atzar uns quants versos, vaig decidir que era el llibre que m’havia d’emportar.\nEls dies que van succeir es van esdevenir en una casa d’estiueig de Kusadasi, on vaig experimentar el contrast entre una planificació urbanística moderna i el veïnat que convivia amb el bestiar. Alternava la lectura de De part de la princesa morta, de Kenizé Mourad, amb la del poeta del que anava traduïnt alguns textos al català.\nHi ha escriptors que, malgrat els exilis i persecucions, pertanyen al seu poble i el seu poble s’hi reconeix. Per això em va impressionar fortament que a Selçuk, el poble on la tradició assenyala la tomba de sant Joan Evangelista, al restaurant on ens vam anar a refer de la calor i de la gana dues fotografies presidissin ostensiblement les parets del local.\nMustafa Kemal Atatürk servit pel besavi del restaurant , de Selçuk. La foto està presa de la que hi havia penjada a la paret. (Fot. Frèia Berg)\nUna era de Mustafà Kemal Atatürk, el fundador de la Turquia moderna – un besavi del propietari del restaurant l’havia servit com a cambrer.\nL’altra, de Nazim Hikmet, acompanyant un dels seus poemes.\nFotografia i poema de Nazim Hikmet, a la paret del restaurat de Selçuk (2009). Fot. Frèia Berg, que no ho va saber reproduir millor.\nAquests dies hi he tornat a pensar, i n’he recuperat un dels que llavors vaig traduir. Es titula “TU”, i fa encara més entenedora la simbiosi entre els poetes i els pobles.\nTu ets un camp,\njo sóc el tractor.\nTu ets els papers,\njo sóc la màquina d’escriure.\nMuller meva, mare del meu fill,\nets una cançó –\ni jo sóc la guitarra.\nQuan fa calor, el lent del sud porta la nit humida –\ntu ets la dona caminant vora l’aigua\nque esguarda entre besllums.\nJo sóc aigua,\ntu te n’abeures.\nSóc el passavolant de carretera,\ntu ets qui obre la finestra\ni em fas senyals.\nTu ets la Xina,\njo sóc l’exèrcit Mao Zedong.\nTu ets una noia filipina de catorze anys,\njo et salvo de l’engrapada d’un mariner americà.\nTu ets un poble de muntanya\ntu ets la meva ciutat,\nla més bella i la mes malhaurada.\nTu ets un plor que demana ajuda – vull dir, ets el meu país;\nles passes que corren vers tu són les meves.\n(“El Marge Llarg”, L’Eco de Sitges, 22.I.2016)\nCategories Ciutats, El Marge Llarg, Frèia Berg photo, Poesia, Viatges•Tags Ada Negri, Albert Caus, Alda Merini, Anna Akhmàtova, Ayasuluk Restaurant, Berlin, Carles Puigdemont, Carles Rahola, Else Lasker-Schuler, Figueira de Foz, Gaziel, Iehuda Amikhai, Istanbul, Jerusalem, Kenizé Mourad, Kusadasi, Llibreria Feltrinelli, Manahe Yehuda, Miquel Pairolí, Mustafà Kemal Atatürk, Nazim Hikmet, Nevski Prospekt, Orhan Pamuk, Provença, René Char, Roma, Sant Petersburg, Santa Sofia, Selçuk, Sophia de Mello Breyner, Umberto Saba


L’Ajuntament de Picassent entrega ajudes econòmiques d’alimentació amb un cost que supera els 45.000 euros – RiberaTV\nEsta iniciativa, que té un cost total de 46.068 € arribarà a un total de 269 xiquets i xiquetes amb l’objectiu que puguen adquirir en el comerç local els productes d’alimentació i higiene personal que necessiten.\nDavant la situació d’emergència sanitària ocasionada per la pandèmia global sanitària provocada per la propagació del Covid19, i donat el conseqüent tancament dels centres educatius del municipi, l’Ajuntament ha fet entrega d’una targeta moneder per ajudar en la compra d’aliments a tot l’alumnat d’infantil i primària del municipi que son perceptors d’una beca parcial de menjador escolar.\nL’import de la targeta, que es farà amb un únic pagament, correspon als 66 dies on els menjadors escolars estaran tancats, d’acord amb l’import de la beca diària que cadascun dels xiquets i les xiquetes tenen atorgada en el present curs 2019-2020.\nAixí ho explica el regidor de l’àrea de Benestar Social, Carles Silla, “Som conscients de la situació actual que vivim i amb estes ajudes pretenem compensar a l’alumnat escolaritzat i empadronat a Picassent amb una beca parcial autonómica de menjador, i d’esta manera garantir-los les necessitats bàsiques”.\nL’alcaldessa del municipi, Conxa Garcia, per la seua part ha volgut remarcar la importància d’estes ajudes, que derivaran també en beneficis per al comerç local, “Des de l’equip de govern, volem ajudar les famílies i també que el xicotet comerç continue amb les persianes alçades i les portes obertes per oferir-nos els millors productes amb la confiança, la garantia i el tracte directe que caracteritza les botigues de barri. Ajudant el comerç local ens ajudem totes i tots”.\nTota la informació d’estes beques pot consultar-se en la web municipal, a través de l’enllaç: http://www.picassent.es/va/ajudes-economiques-alimentacio\nL’Ajuntament de Picassent entrega ajudes econòmiques d’alimentació amb un cost que supera els 45.000 euros added by Ribera Televisió on 26 maig, 2020


Cloenda del 1er trimestre del programa AFIS Pediàtric 2017 – 2018 | Ajuntament de Granollers\nInici » Cloenda del 1er trimestre del programa AFIS Pediàtric 2017 – 2018\nCloenda del 1er trimestre del programa AFIS Pediàtric 2017 – 2018\nDijous 14 de desembre a l’escola Ferrer i Guàrdia\nEl passat dia 14 de desembre es va realitzar la quarta sessió educativa del programa AFIS Pediàtric 2017-18 ( “Cuida’t i bellugat” ), que en aquesta edició acull a una vintena de nens i nenes participants i a les seves famílies.\nEn aquest taller dedicat a "La importància d'estar en moviment" els participants i les famílies van treballar de manera conjunta. A la sessió teòrica es van exposar entre d'altres coses els beneficis de fer 60 minuts diaris d'activitat física i després ho van poder posar en pràctica realitzant una sessió de Pilates.\nD'aquesta manera vam acomiadar el primer trimestre del programa, el qual va començar al mes d’octubre i durant el qual els infants assisteixen a dues sessions pràctiques d’activitat física a la setmana i han participat, juntament amb les seves famílies, en altres tres tallers educatius més.\nLes temàtiques tractades van ser: "Bases de l'alimentació saludable", "Racions i visió del plat equilibrat" i "La criança positiva". Aquest últim taller es va realitzar amb la col·laboració de la Fundació Imatge i Autoestima.\nDesprés de les vacances de Nadal tornarem amb forces per començar el proper 9 de gener.


Del viaducte de Girona a la Façana de Tarragona | FET a TARRAGONA\nDel viaducte de Girona a la Façana de Tarragona\n9 de gener, 2013\nUpdated: 9 de gener, 2013\nLes vies del tren continuran durant molts anys perfilant la Façana Marítima, separant el Balcó del Mediterrani de les platges de Tarragona\nA partir d’avui, els ciutadans de Tarragona i Girona tenim millors connexions ferroviàries a través de la línia d’alta velocitat. Les dues ciutats estan connectades amb set trens diaris en els dos sentits de la marxa que fan el trajecte en una hora i 22 minuts.\nLa companyia RENFE ofereix la tarifa web de turista a 14,90 € i la de preferent a 29,85 €. Els trens són AVE (no AVANT) que fan el recorregut Madrid-Figueres. L’alternativa de sempre Tarragona-Girona (l’única fins ara) és optar pels trens convencionals que obliguen a fer un canvi de comboi a Barcelona i allarguen el viatge unes tres hores.\nLes imatges de la inauguració de la línia d’alta velocitat a les comarques gironines ens recorden a Tarragona l’estrena de l’estació de La Secuita el desembre de 2006. Comparant models d’estació, a Girona està al centre de la ciutat, i a Figueres s’ha construït als afores, al municipi de Vilafant, el que ha obligat a establir un servei d’autobusos entre la capital de l’Alt Empordà i el nou equipament.\nViatge de les autoritats en el primer AVE Barcelona-Girona-Figueres\nMassa temps i diners\nUna estació no urbana com les de Figueres i Camp de Tarragona dificulta molt l’accés dels usuaris. Aquí tenim una llarga experiència de més de sis anys que revela el poc ús dels autobusos i l’escassa relació dels tarragonins amb l’estació de La Secuita per costos de temps (desplaçament) i diners (pàrquing).\nEn aquest context, s’ha d’aplaudir la proposta del president de la Cambra de Comerç de Tarragona, Albert Abelló, de reclamar l’aparcament gratuït pels usuaris dels trens Avant. Una gratuïtat que s’hauria d’extendre als que viatgin fins a Girona o Figueres en trens AVE. I seria desitjable tarifes més competitives en el pàrquing per als que es desplacen a Madrid. Només amb una mesura d’aquestes característiques es podrà treure més profit al servei ferroviari d’alta velocitat.\nLes imatges de la inauguració de Girona ens deixen una altra lliçó als tarragonins. Girona ha situat l’estació de l’AVE al centre urbà i soterrada, però s’ha quedat a mig camí dels objectius pactats amb el govern espanyol: la línia convencional i el viaducte que travessa la ciutat es mantenen igual, de moment, per falta de diners.\nEl soterrament dels trens convencionals i l’enderroc del viaducte gironí està pressupostat per sota dels 400 milions d’euros. El projecte, però, ni tan sols apareix al Pla d’Infraestructures fins al 2024 presentat pel ministeri de Foment.\nSi Girona veu com l’Estat no pensa tirar endavant un projecte de soterrament ja dissenyat pels propis tècnics de Foment, què pot esperar Tarragona de la somiada Façana Marítima alliberada de trens, si encara no hi ha ni tancat l’estudi informatiu?\nInauguració de l’estació de Figueres, situada als afores del nucli urbà (foto: Ara)\nAra, amb la crisi, la prioritat són les mercaderies i no els passatgers. Ara, la prioritat és el tercer fil i no actuacions ferroviàries urbanes. Ara, la prioritat és fer competitives les indústries químiques i el Port de Tarragona i no el desviament i soterrament del tren al seu pas per la ciutat.\nAl pla del 2024 només es parla de la connexió del Corredor Mediterrani amb la línia d’alta velocitat a l’alçada de Tarragona amb una inversió pendent de 380 milions d’euros.\nDESENGANYEM-NOS! El cas de Girona és tota una lliçó per a Tarragona: la Façana Marítima és un projecte de ciutat per a una altra generació.


Desallotjament frustrat al Rectorat de Lleida\nDesallotjament frustrat al Rectorat de Lleida| Text i fotos: ACN\nMig centenar de Mossos d'Esquadra s'han personat aquest dijous de matinada al pàrquing del Rectorat de la Universitat de Lleida amb l'objectiu de desallotjar la desena de persones que des del passat 17 de maig dormen al despatx del rector. Tot i que un cop dins, els agents no han trobat a ningú.\nEls agents, la majoria arribats des de Barcelona, han entrat cap a un quart de cinc de la matinada a l'edifici, i al no trobar ningú, han registrat la resta del recinte durant una hora amb el mateix resultat: ni rastre de cap dels tancats.\nEls Mossos han marxat cap a dos quarts de sis de la matinada. El desplegament policial estava format per sis furgonetes de la Brigada Mòbil dels Mossos d'Esquadra i dues unitats més. Acompanyaven al dispositiu una ambulància i una patrulla de la Guàrdia Urbana de Lleida.\nAl lloc s'hi ha quedat un patrulla dels Mossos d'Esquadra per controlar la zona.


Perelló i Orteu tot esperant Salvadó: 'MIRLO ROJO' surt a la venda i es presenta a TV3 amb el seu nom real: 'No a Madrid 2012'\n'MIRLO ROJO' surt a la venda i es presenta a TV3 amb el seu nom real: 'No a Madrid 2012'\nDilluns passat vaig tenir l'oportunitat de ser convidat al programa El club, que presenta Albert Om, per participar a un menage a trois intel·lectual sobre el llibre No a Madrid 2012 que hem escrit els senyor Orteu, Salvadó i jo mateix en el més absolut secret als darrers mesos.La primera sorpresa me la vaig dur en comprovar que El club no és un programa sobre golf, tal com pensava, sinó un magazine per a la tercera edat.La segona sorpresa va ser que els contertulis eren, de fet, contertúlies (Mercedes Abad i una altra senyoreta el nom de la qual no recordo car la seva mirada clara i penetrant em va encisar mentre m'era presentada), amb la qual cosa, el meu instint gentlemanesc va evitar que entrés en polèmiques i que em veiés obligat a donar la raó a tots els arguments peregrins que posaven sobre la taula.Tercera sorpresa: a la televisió et maquillen i et col·loquen un petit micròfon a la solapa per tal que no sigui necessari cridar excessivament.Quarta sorpresa: durant tota l'entrevista, tant el presentador com les contertúlies, es va dir que No a Madrid 2012 és un llibre "força divertit". Jo, personalment, no sé què té de divertit un estudi rigorós com el nostre. Com si les compareixences de la comissió de l'11-M es poguessin titllar de "divertides", o El capital de Karl Marx de "catxondo" o La pelota vasca de Julio Medem de "conyona".En resum: 'MIRLO ROJO' ja ha fet la seva aparició pública amb llur nom comercial: No a Madrid 2012. Ara només queda signar llibres durant la diada de Sant Jordi i esperar els royalties.\nSens dubte, una obra coherent amb la seva trajectòria literària i intel•lectual. Això de per sí ja és positiu.Mirin que els vaig demanar que ens concedissin la primera entrevista promocional. Però evidentment, si no es van dignar a prendre un cafè amb nosaltres, menys disposats estaran a concedir-nos l'entrevista. Un cop desvetllat el projecte "Mirlo Rojo", i deixant de banda "Tres", quina obra tenen en ment de cara a un futur proper?Hi ha molts temes tan apassionants com el que tracta Mirlo Rojo, i dels quals ningú ha publicat res interessant que jo sàpiga. La conveniència o no d'un tramvia a Barcelona, la cel•lulitis, els telèfons mòbils, l'esclerosi múltiple o la cel·lulitis en són exemples clars.\n14 d’abril, 2005 00:27\nm'encanta el curriculum de Biel Perelló: "va estudiar natació i ha estat a París dos cops."una pregunta, el llibrot akst es podrà comprar en Castellà?\n14 d’abril, 2005 01:52\nJo crec que el llibre el venen igual encara que el demanis dient "oiga, déme el último libro de los que hicieron el Persones Humanes y ahora escriben". Els botiguers, quan es tracta de vendre, entenen totes les llengües.\n14 d’abril, 2005 02:11\nsenyor Nikochan, quan dic comprar el llibre en castellà vull dir k el llibre estigui *en* castellà, a vegades se li escapen les coses més obvies. :P\n14 d’abril, 2005 15:10\nEm sembla que els asteriscs han acabat de complicar la cosa. De tota manera, començo a intuir per on va.\n14 d’abril, 2005 18:45\nAquest llibre, pot ser que estigui en contra de la candidatura dels Jocs Olímpics de Madrid 2012? És que a jutjar pel títol no m'ha quedat massa clar\n19 d’abril, 2005 18:17\nNo home, no. És un llibre de receptes a l'estil de "cuina per solters".\n20 d’abril, 2005 18:39